Christopher Fougner (1876–1950)

Christopher Fougner (1876–1950) var en norsk offiser og idrettsleder, samt stifter av og leder for streikebryterorganisasjonen Samfundshjelpen. Han var blant annet president i Norsk Skøiteforbund (1906–1907), som representant fra Kristiania Skøiteklub, og president i Norges Cykleforbund (1911–1913). Fougner var medlem av Norges Olympia Komité 1911–1936, og lagleder for norges lag i feltritt under Sommer-OL 1928 i Amsterdam.

I 1920 var han Rytterforbundets representant i olympiakomiteen.

 Militær karriere 
I 1928 ble han utnevnt til oberst og sjef for Oppland dragonregiment (DR 2). Fougner var generalinspektør for kavaleriet fra 1934 til 1940.

 Familie  
Både hans far (Hans Sigvart Fougner 1828–1912) og hans farfar (Christopher Fougner 1795–1869) var begge ordførere i Hole kommune. Farfar Christopher Fougner var også en stortingsmann i flere perioder fra 1836.

 Utmerkelser 
Fougner ble Officer de l'instruction publique, ridder av Den prøyssiske kroneorden og ridder av 1. klasse av Sverdordenen.

 Se også 
 Fougner (slekt)

 Referanser 
Norsk Skøytesports navn og tall 1893–2011  Med alle dens tingvalgte komiteer og utvalg, på Norges skøyteforbunds .pdf-dokument.

Christopher Fougner www.geni.com Besøkt 1. nov 2011.



Kategori:Norske oberster
Kategori:Presidenter i Norges Skøyteforbund
Kategori:Presidenter i Norges Cykleforbund
Kategori:Palmes académiques (Frankrike)
Kategori:Sverdordenen
Kategori:Kroneordenen (Preussen)
Kategori:Personer fra Hole kommune
Kategori:Artikler i skøytesportprosjektet